Rasmus Puur

Rasmus Puur (täisnimega Mart-Rasmus Puur; sündinud 23. märtsil 1991) on eesti helilooja, dirigent ja kultuurikorraldajaRasmus Puur Eesti Heliloojate Liidu kodulehel Vaadatud 02.05.2021.; 2021. aastast Eesti presidendi kultuurinõunik.Meelis Kompus. 5 küsimust. Rasmus Puur: president saab eeskuju olla ka kultuuris Kultuuriministeeriumi koduleht. 30.11.2021. 

Ta on noorim Eesti helilooja, kelle ooper on jõudnud kutselise teatri repertuaari.Kirsti Vainküla. Rasmus Puur – Eesti noorim ooperihelilooja Eesti Ekspress, 20.09.2017. 

Haridus
Rasmus Puur on õppinud Jakob Westholmi Gümnaasiumis ja lõpetanud Tallinna Reaalkooli. Lühikest aega õppis ta Tartu Ülikoolis kirjandus- ja kultuuriteadust.Katharina Toomemets. 26aastane helilooja Rasmus Puur: „Ma ei pea ennast väga andekaks või heaks.“ Õhtuleht, 01.10.2017. 

2014. aastal lõpetas ta Eesti Muusika- ja Teatriakadeemia cum laude bakalaureusekraadiga kompositsiooni erialal (õppejõud Tõnu Kõrvits ja René Eespere). Lisaks õppis ta dirigeerimist Tõnu Kaljuste juures. Eesti Muusika- ja Teatriakadeemia magistriõppe raames õppis ta 2021. aasta sügissemestril vahetusüliõpilasena Soomes Sibeliuse Akadeemias. 2022. aastal lõpetas ta EMTA magistriõppe heliloomingu erialal cum laude Tõnu Kõrvitsa õpilasena.

2012. aastal osales ta kuus Grammyt pälvinud USA helilooja ja dirigendi Vince Mendoza ja Metropole Orkesti rahvusvahelisel arranžeerijate meistrikursusel Hollandis.

Muusika koolipõlves
Koolipõlves õppis Puur neli aastat klaverit ja laulis kokku kümme aastat koorides; esimese solfedžotunni sai alles kõrgkoolis.

Kohe Jakob Westholmi Gümnaasiumi esimesest klassist peale laulis Rasmus Puur poistekoori Revalia ettevalmistuskooris (dirigent Alla Eenma) ja aastatel 1998–2000 poistekooris Revalia (dirigent Hirvo Surva). Aastatel 2001–2010 laulis ta dirigentide Venno Laulu ja Hirvo Surva juhatusel Estonia poistekooris. Kuuenda klassi poisina läks ta vanemate teadmata muusikali "Oliver!" (2003, lavastaja Georg MalviusMuusikali "Oliver!" osatäitjad Lavastuste andmebaas. Vaadatud 19.04.2021.) osatäitjate konkursile ja osutus valituks. Sestpeale hakkas ta kaasa lööma peaaegu kõikides muusikalides, mis toona Eestis etendusid.Kirsti Vainküla. Rasmus Puur – Eesti noorim ooperihelilooja Eesti Ekspress, 20.09.2017.

Reaalmažoor
Tallinna Reaalkooli üheksanda klassi õpilasena asutas ta koos sõber Edmar Tuulega 2007. aastal noorteorkestri Reaalmažoor (eesmärgiga rikastada eesti kultuuri- ja muusikamaastikku, esitades enamjaolt mitteakadeemilist muusikat), ja hakkas selle dirigendiks.Õpetajate Lehe 2017. aasta 5. detsembri artikkel "Noortekonverents „Lahe koolipäev 2017”: Imesid ei ole olemas, on ainult töö" Noortekonverentsi veebilehel. Vaadatud 19.04.2021. 

Puuri ja Tuule juhatusel tegutses noorteorkester Reaalmažoor kuni 2017. aastani, kokku anti üle 80 kontserdi ja salvestati 6 heliplaati.

Töökäik
2015. aastast töötab Rasmus Puur Vanalinna Hariduskolleegiumi Muusikakooli keelpilliorkestri dirigendina.Tõnu Kaljuste nimelise stipendiumi pälvib sel aastal Rasmus Puur ERR Kultuur, 28.02.2021. Tema juhatusel on see orkester pälvinud Sümfooniaorkestrite Liidu aastapreemia aktiivse ja mahuka kontserditegevuse eest 2018. aastal.Aastapreemia tunnistus Vanalinna Hariduskolleegiumi koduleht. Vaadatud 19.04.2021.

11. oktoobrist 2021 on ta ka Eesti presidendi kultuurinõunik.Puur kavatseb presidendi kultuurinõuniku ameti kõrval muusikavallas jätkata ERR Kultuur, 20.09.2021. Vabariigi Presidendi Kantselei koosseis Eesti Vabariigi Presidendi kodulehel. Vaadatud 10.06.2023.

Loominguline tegevus mujal
Rasmus Puur on olnud mitme muusikalavastuse muusikaline juht ja dirigent (nt Jarek Kasari ooper "Katuselt" (2011, NO99 Põhuteater) ja muusikal "Shrek" (2013, NUKU)). Ta on loonud teatrimuusikat Tallinna Linnateatri, Eesti Draamateatri, Rakvere teatri ja Kinoteatri / Nargen Opera lavastustele.Rasmus Puur Heliloojate Liidu kodulehel Vaadatud 02.05.2021.

2019. aastal oli ta Eesti Vabariigi 101. aastapäeva kontsertaktuse muusikaline juht.Rasmus Puur Eesti Muusika Infokeskuse kodulehel Vaadatud 02.05.2021.

Rasmus Puur on ka hinnatud arranžeerija ja orkestreerija (nt Jarek Kasari / Uku Uusbergi "Katuselt" (2011), Priit Pajusaare "Prints ja kerjus" (2013) ja "Lotte unenäomaailmas" (2015, Vanemuine)).

Laulupeod
Rasmus Puur oli 2017. aasta XII noorte laulu- ja tantsupeo "Mina jään" laulupeo teema ideekavandi "Noored juured" autor (koos Veiko Tubinaga), sümfooniaorkestrite liigi dirigent ja peadirigendi assistent, 2019. aasta XXVII üldlaulupeol "Minu arm" aga segakooride liigidirigent. Mõlemal laulupeol ta dirigeeris ja mõlemal esitati ka tema heliloomingut.

 2017. aasta noorte laulupeol esitasid ühendkoorid esmaettekandes Rasmus Puuri laulu "Meie" (Anna Haava tekst), mis oli laulupeo nimilaul.Rasmus Puuri laul "Meie" 2017. aasta noorte laulupeol Video YouTube'is. Vaadatud 19.04.2021. Kriitiku rolli astunud helilooja Kristo Matson: ""Meie" muusika on noortele meelepäraselt energiline ja rokkiv ning paigutub oma trotslikkuse poolest mõtteliselt Alo Mattiiseni isamaaliste laulude kõrvale. Teose korduv esitus ja lauljate osavõtlik haaratus ei jätnud selles vähimatki kahtlust."Kristo Matson. Lootus ja loomine Sirp, 07.07.2017.

 2017. aasta noorte laulupeol esitasid koondorkestrid Rasmus Puuri uudisteose „Tärkamine“. "Selle värvika, rahutu ja pompoosse teosed juured on filmimuusikas. Trompetite avataktid ja teema kõlavad nagu John Williamsi mõnele suurele seiklusjutustusele kirjutatud filmimuusika," on öelnud Kristo Matson.

 2019. aasta üldlaulupeol oli kavas Rasmus Puuri loodud lastekoorilaul "Maa, mida armastan" (Hando Runneli tekst), mis osutus nii populaarseks, et läks kordamisele."Maa, mida armastan" lauldi kaks korda ERR Kultuur, 07.07.2019.

 Tähelepanuta ei jäänud Rasmus Puuri loomepanus ka 2019. aasta üldlaulupeo orkestrite repertuaari täiendamisse. Muusikakriitik Maria Mölder: "Eriti pühalikult kõlas aga Evald Aava „Me oleme põhjamaa lapsed“ (dirigent Triin Koch), millele Rasmus Puur oli lisanud uue orkestrisissejuhatuse."Maria Mölder. Regilaulu triumf laulupeol Sirp, 12.07.2019.

 2020. aasta EELK vaimulikuks laulupeoks "Rõõm üle maa" (mida on koroonapandeemia tõttu mitu korda edasi lükatud ja mis peaks toimuma 28.–29. juunil 2024EELK kirikupäev ja vaimulik laulupidu “Rõõm üle maa” on juba tuleval aastal E-kirik, 26.01.2023.) telliti Rasmus Puurilt lastekoorilaul "Südamele lähem" (Leelo Tungla tekstile).Tiiu Pikkur. Tulemas on kirikupäev ja vaimulik laulupidu Eesti Kirik, 14.12.2018. Kirikulaulupeo 2020 “Rõõm üle maa” repertuaar EELK veebiportaal, vaadatud 19.04.2021. Muutunud olude tõttu kanti teos ette siiski juba 7. novembril 2020 uue koorimuusika kontserdil Tallinna metodisti kirikus Eesti Raadio lastekoori esituses.Pärtel Toompere. Ilus, eestikeelne ja lauldav Sirp, 13.11.2020.

 Rasmus Puur oli 20. augustil 2021 toimunud öölaulupeo "Vaba Eesti!" muusikajuht.Öölaulupeole “Vaba Eesti! saab pileti soetada alates 7.08 Eesti iseseisvuse taastamise 30. aastapäeva veebileht, 06.08.2021.

 2023. aasta noorte laulu- ja tantsupeo repertuaaris oli Rasmus Puuri loominguna koorilaul "Loome elu ilusa" (esitasid poistekoorid); instrumentaalteos "Tuuline eleegia" (esitas sümfooniaorkester); Mari Kalkuni laulu "Sata-sata" seade (esitasid lastekoorid); tantsupeo proloog "Tsillokese tähe" (Anu Tauli muusika, Rasmus Puuri seade); "Elotähti" (Mari Kalkuni laulu "Sata-sata" seade); "Sildumine" (Anu Tauli muusika, Rasmus Puuri seade) ning tantsupeo finaal "Üle mere" (tantsu autor ja lavastaja Agne Kurrikoff-Herman, muusika autor Rasmus Puur, sõnade autor Indrek Koff).2023. aasta noorte laulu- ja tantsupeo kava 2023. aasta noorte laulu- ja tantsupeo kodulehel. Vaadatud 10.10.2023.

 2025. aasta üldlaulupeo "Iseoma" kunstilisse toimkonda kuulub Rasmus Puur laulupeo kunstilise juhi assistendina ja on üks segakooride dirigente.XXVIII laulupidu loovad 2025. aasta laulu- ja tantsupeo koduleht. Vaadatud 16.02.2025.

Helilooming ja tähtsamad ettekanded
Rasmus Puuri loomingut on esitanud paljud eesti kutselised kollektiivid (sh Tallinna Kammerorkester, ERSO, Rahvusooperi Estonia orkester, Vanemuise sümfooniaorkester, Nargenfestivali orkester, Eesti Rahvusmeeskoor) ja harrastuskollektiivid (sh ETV Tütarlastekoor, Rahvusooperi Estonia poistekoor, Collegium Musicale). 

Autorikontsert "Hetked"
1. augustil 2014 toimus Tallinna lauluväljaku Klaassaalis Rasmus Puuri autorikontsert "Hetked", Nargen Festivali orkestrit dirigeeris Rasmus Puur ise. Kavas olid Rasmus Puuri teosed
 "Hellerella" keelpilliorkestrile
 "Rejoice" keelpilliorkestrile
 "Hõlju, lenda" I–IV sooloharfile
 "Hetked" I–IV keelpilliorkestrile
 "Igatsus" oboele ja keelpilliorkestrile
 "Mees ja naine" kahele multiperkussioonile (esiettekanne)
 Uudisteos oboele ja keelpilliorkestrile (esiettekanne)
 Avalik pihtimus "Jää" metsosopranile ja keelpilliorkestrile, libreto Laur Lomper (esiettekanne), vokaalsolist Juuli Lill Rasmus Puur: Hetked. Tallinna Lauluväljaku koduleht. Vaadatud 19.04.2021.

Muusikaline jutustus "Sipsik" ja autoriplaat
2016. aasta kevadel esietendus Rasmus Puuri kirjutatud kogupereteos "Sipsik" (Eno Raua samanimelise jutustuse ainetel), sama aasta lõpuks sai see muusikaline kontsert-jutustus ka CD-plaadi jaoks salvestatud. Teos on kirjutatud tekstilugejale, klaverile ja keelpilliorkestrile. CD-plaadil loeb Eno Raua lasteraamatu tekste näitleja Anu Lamp, teda saadavad Tallinna Muusikakeskkooli õpilane Viola Asoskova klaveril ja Tallinna Kammerorkester Rasmus Puuri dirigeerimisel.Sipsiku muusikalised seiklused jõudsid CD-plaadile ERR Menu, 19.12.2016.

Shakespeare ja teatri draamalavastuste muusika
27. oktoobril 2012 esietendus Tallinna Linnateatri Taevalaval William Shakespeare'i näidend "Hamlet" (lavastaja Priit Võigemast), mille muusika autor on Rasmus Puur.Linnateatri lavastus "Hamlet" Lavastuste andmebaasis. Vaadatud 02.05.2021. 

2016. aastal kirjutas Puur muusika Marc Normani / Tom Stoppardi / Lee Halli näidendile "Armunud Shakespeare". Tüki lavastas Georg Malvius ja see esietendus 27. novembril 2016 Eesti Draamateatri suures saalis.Draamateatri lavastus "Armunud Shakespeare" Lavastuste andmebaasis. Vaadatud 02.05.2021.

Nende vahele mahtusid veel järgmised Rasmus Puuri muusikaga draamalavastused:
 2014 – Paul-Eerik Rummo ja Viiu Härmi "Körged, körged Köpu mäged" (lavastaja Ingo Normet), esietendus 25. juulil, Eesti Näitejuhtide Teatritrupp (Kõpu tuletorni jalamil)Lavastus "Körged, körged Köpu mäged" Lavastuste andmebaasis. Vaadatud 02.05.2021.
 2015 – Kinoteatri "Tüdrukud ei nuta ehk Katharina lähetamine" (lavastajad Paavo Piik ja Paul Piik), esietendus 3. juulil 2015, Kinoteater ja Nargen Opera (Omari küün Naissaarel)Lavastus "Tüdrukud ei nuta ehk Katharina lähetamine" Lavastuste andmebaasis. Vaadatud 02.05.2021. 
 2015 – Arto Paasilinna "Maailma parim küla" (lavastaja Jaanus Rohumaa), esietendus 19. juunil 2015, Rakvere Teater (Rakvere Rahvaaed)Lavastus "Maailma parim küla" Lavastuste andmebaasis. Vaadatud 02.05.2021.

2018. aasta 6. oktoobril esietendus Ugala teatri Black Boxis Nick Payne'i "Tähtede seis" (lavastaja Ringo Ramul), ka selle muusika autor on Rasmus Puur.Lavastus "Tähtede seis" Lavastuste andmebaasis. Vaadatud 02.05.2021.

2021. aasta suveks valmis Ugala teatri 100. aastapäeva puhul kogumikplaat Ugala lavastustes kõlanud muusikast, mille on keelpilliorkestrile seadnud Rasmus Puur. Muusikat esitavad džässansambel ja VHK keelpilliorkester, dirigent Rasmus Puur.Album. Muusikat Ugala teatri lavastustest (Ugala 2021) ERR-i Klassikaraadio koduleht, 01.06.2021.

Ooper "Pilvede värvid"
2017. aastal jõudis rahvusooperis Estonia lavale tema debüütooper "Pilvede värvid" (Jaan Kruusvalli samanimelise näidendi teemadel, libretist Laur Lomper, lavastaja Roman Baskin). Teos valmis Eesti Vabariigi 100. aastapäevaks (Puur võitis 2014. aastal rahvusooperi Estonia sel puhul korraldatud ooperiloomingu konkursiDelta. Rasmus Puur, ooperiloomingu konkursi laureaat ERR-i muusikasaade "Delta", esmaeeter 19.12.2014.) ning selle maailmaesietendus toimus 22. septembril 2017 rahvusooperi Estonia teatrisaalis. Peaosades olid Jassi Zahharov, Helen Lokuta, Mati Turi, Juuli Lill, Janne Ševtšenko ja Ita Ever. Dirigeeris Kaspar Mänd.Ooperi "Pilvede värvid" andmed Eesti Teatri Agentuuri kodulehel Vaadatud 02.05.2021. Rasmus Puurist sai sellega noorim Eesti helilooja, kelle ooper on jõudnud kutselise teatri lavale. Teos oli Estonia repertuaaris kuni veebruarini 2020, 23. veebruaril 2020 näidati salvestatud ooperietendust esimest korda Eesti Televisiooni põhitelekanalis.Ooper "Pilvede värvid" jõuab pühapäeval esmakordselt tele-eetrisse ERR Kultuur, 23.02.2020. Eesti taasiseseisvumise 30. aastapäeval, 20. augustil 2021 ilmus ka ooperi DVD.Rasmus Puuri ooper: "Pilvede värvid". DVD Rahva Raamatu koduleht. 19.08.2021.

Ooperi idee põhineb Jaan Kruusvalli näidendil "Pilvede värvid" (1983), mis käsitleb eestlaste põgenemist kodumaalt Teise maailmasõja sündmuste keerises. Aeg ei ole Eestist lahkumise puhul aga määrav – mindi sõjaajal, põgeneti Nõukogude okupatsiooni eest ning välismaale minnakse kauaks või päriselt ära ka nüüd, vabaduse päevil. 

Muusikakriitik Maria Mölder on esile tõstnud, kui huvitavalt on Rasmus Puur ooperis kokku põiminud mineviku ja tänapäeva: "Puuri meloodiline muusika poeb hinge ning annab sealjuures hästi edasi sündmustiku meeleolu ja tegelaste siseelu. Muusikale lisavad ikka ja jälle värvi tuntud ja vähem tuntud muusikalised tsitaadid: näiteks punkaritega noorte­rahutuste stseenis oli kuulda J.M.K.E. "Tere, perestroika!", ülem­nõukogu otsus Eesti taas iseseisvaks kuulutada kutsus aga esile pühadushetke, millele aitas kaasa Ernesaksa "Mu isamaa on minu arm" meloodia algus. Tervet laulupeo stseeni märkis aga Sarapiku "Ta lendab mesipuu poole" harmoonia: heliloojale ei piisanud lihtsalt neljahäälse kooriseadega mängimisest."Maria Mölder. Pilvede värvivahetus ooperilaval Sirp, 29.09.2017.

Ooperit "Pilvede värvid" kirjutama hakates oli Rasmus Puur 24-aastane ja ooperi esietenduse ajal 26-aastane.

Muusikalavastus "Kord annan end päriselt ära"
Kevadel 2017 esietendus Kultuurikatlas tänapäeva noorte tunnete ja mõtete üle arutlev muusikalavastus "Kord annan end päriselt ära" (lavastaja Priit Võigemast). Lavastuse keskmeks olid Rasmus Puuri kooritsüklid "Noore naise mõtted" ja "Noore mehe mõtted". Esitajad: neidudekoor Kammerhääled ja RO Estonia noormeestekoor.

"Meie juured ei ole lapsepõlves" – esiettekanne Soomes
22. veebruaril 2018 toimus Rasmus Puuri uudisteose "Meie juured ei ole lapsepõlves" (Karl Ristikivi tekstile) maailmaesiettekanne Helsingis Aleksanterin Teatteris. Kooriteos on kirjutatud Soomes elavale eesti kogukonnale. Helsingi Aleksanteri teatris toimunud kontsert oli Soomes elavate eestlaste kingitus Eesti Vabariigile 100. aastapäevaks. Kontserdi peakorraldaja oli Helsingi Eesti Muusikastuudio.Soomes toimub Rasmus Puuri uue teose maailmaesiettekanne Postimees/Kultuur, 19.02.2018.

Kantaat "Unes nägin ma Eestimaad"
Ka kantaat "Unes nägin ma Eestimaad" valmis Eesti Vabariigi 100. aastapäevaks. See on 45 minuti pikkune suurvorm, mis on inspireeritud kunstnik Anu Raua loomingust ja ideedest. Tekstide autor on Doris Kareva. Esiettekanne toimus 23. veebruaril 2018 Pärnu kontserdimajas. Teose esitasid Pärnu Linnaorkester, VHK keelpilliorkester, Pärnu koorid, teksti luges Tõnis Rätsep, vokaalsolistid olid Mati Turi ja Meelika Hainsoo, dirigeeris Rasmus Puur.ERM 109: Isamaastikud. Unes nägin ma Eestimaad Eesti Rahva Muuseumi koduleht. Vaadatud 02.06.2021.

Kooritsükkel "Kauged jõulud" ja RAM
2018. aastal tuli Eesti Rahvusmeeskoori jõulukontsertidel esiettekandele Rasmus Puuri ebatraditsiooniline teos – kooritsükkel "Kauged jõulud".Kontserdi "Kauged jõulud" kava Eesti Kontserdi koduleht. Vaadatud 19.04.2021.

Veljo Tormise töö jätkaja
2020. aastal kirjutas Rasmus Puur Veljo Tormise märkmete põhjal maestro poolelijäänud ooperi "Mere keskel on mees", mille aluseks on Eino Leino näidend "Lalli"; libreto on kirjutanud Sakari PuurunenVeljo Tormise fondi stipendiaat on Rasmus Puur Sirp, 09.08.2020. (koos Lea ja Veljo Tormisega). Ooperi "Lalli ehk Mere keskel on mees" maailmaesietendus toimus 6. ja 7. augustil 2022 Tallinnas Pirita kloostri varemetes, selle muusikajuht ja dirigent oli Tõnu Kaljuste ja lavastaja Veiko Tubin.Auri Jürna. Introverdi kiusamine Ajakiri Muusika, 16.10.2022.

"Viiulikontsert" – 2020. aasta Eesti parim heliteos 
2020. aasta 13. septembril toimus Pärnu kontserdimajas Rasmus Puuri viiulikontserdi esiettekanne.Linda-Anette Verte. Nagu rätsepatöö. Rasmus Puuri viiulikontserdi esiettekande ootel Ajakiri Muusika, 09.11.2020. 2021. aastal sai Rasmus Puur selle kui 2020. aastal valminud Eesti parima heliteose eest LHV uue heliloomingu preemia Au-tasu.LHV uue heliloomingu preemia Au-tasu pälvis Rasmus Puuri heliteos ERR Kultuur, 01.05.2021.

2021. aasta uudisteos "Écoutez vous"
2021. aasta 23. aprillil kõlas klaveriduo Kadri-Ann Sumera ja Talvi Hunt esituses esiettekandes Puuri uudisteos "Écoutez vous". Rasmus Puur: oma helikeele tsementeerimist võiks võimalikult pikalt edasi lükata ERR Kultuur, 18.04.2021. Heino Elleri Muusikakooli Tubina saalis toimunud kontserdi kandis üle ERR-i Klassikaraadio.

Teos on kirjutatud festivali Eesti ja Balti Muusika Päevad jaoks. Helilooja valutab südant selle pärast, et meid ümbritsevas infomüras on paljud inimesed kaotanud võime teist inimest kuulata või kuulda – seda väljendabki kahele klaverile kirjutatud teos "Écoutez vous".Delta 23. aprillil: Lauri Jõeleht, Rasmus Puur, Linnar Priimägi, Prokofjev ERR-i raadiosaade "Delta", saatejuht Mari-Liis Uibo. Esmaeeter 23.04.2021.

2023: mitme instrumentaalteose esiettekanded
17. märtsil 2023 toimus Saksamaal Kieli muusikafestivalil Rasmus Puurilt tellitud instrumentaalteose vioolale ja klaverile esiettekanne.

11. mail 2023 lõpetati Pärnu kontserdimajas Pärnu Linnaorkestri hooaeg kontserdiga, kus tuli esiettekandele Rasmus Puuri oboekontsert (solist oboel Kalev Kuljus, dirigent Mihhail Gerts). Toomas Velmeti sõnul on see kolmeosaline oboekontsert "kirjutatud üsna tänapäevases helikeeles, kasutades kõiki võimalikke ja ka võimatuid oboe väljendusvahendeid". Võimatute alla on Velmet liigitanud olemuselt ühehäälsel instrumendil kahe-, kolme- ja ka neljahäälse faktuuri esitamise, võimalike näitena on ta välja toonud "ülipõnevad tämbrikooslused, näiteks esimese osa lõpus harfi, vibrafoni ja oboe ansambel – haruldaselt kõlav orkestratsioonileid".Toomas Velmet. Kohtusid eesti esimesed Sirp, 19.05.2023.

12. mail 2023 toimus Vanemuise sümfooniaorkestri hooaja lõpukontserdil Rasmus Puuri sümfoonilise teose "Trikster" esiettekanne (dirigent Risto Joost). Rasmus Puuri inspireeris teost kirjutama triksteri tegelastüüp, kes ka meie mütoloogias mitmel kujul eksisteerib, näiteks Krati või Vanapaganana. "Triksteris on midagi kohutavalt kütkestavat, kaasa- ja ligitõmbavat, ta haarab ja tinistab meid ära. Ta võib meie ellu tuua ka värskust, elevust, särtsu. Kuid selline tüüp võib muuta kuju, muunduda, moonduda. Ta võib ühel hetkel olla ka väga ohtlik ja pöörata sinu vastu. See ahvatlus, ohu binaarsus ja pingeväli mind selle teose puhul inspireerisidki," on helilooja selgitanud teose ideed.Vanemuise hooaja lõppkontserdil soleerib kahekordne Grammy nominent Martin Kuuskmann ERR Kultuur, 09.05.2023.

2024: esimene sümfoonia
Jaanuaris 2024 toimusid Rasmus Puuri juhatusel Vanalinna Hariduskolleegiumi keelpilliorkestri neljanda albumi tutvustuskontserdid Tartus, Mustvees ja Tallinnas. Heliplaadil on helilooja Ester Mägi koori- ja kammermuusika seaded, näiteks algselt viiulile ja klaverile loodud "Kuus eesti rahvaviisi" ning kooriteosed "Siin mu rõõmumaa", "Kerkokell" ja "Pieta" jm.Reet Weidebaum. VHK keelpilliorkestril valmis plaat Ester Mägi heliloominguga ERR Kultuur, 17.01.2024.

3. mail 2024 toimus ERSO kontserdisarjas "Romantika" Rasmus Puuri esimese sümfoonia esiettekanne. Neljaosaline suurteos kanti ette Estonia kontserdisaalis, dirigeeris Olari Elts. Kontserdist tegid otseülekande ka ERR-i Klassikaraadio ja Läti Raadio programm Klasika.Rasmus Puur oma esimesest sümfooniast: esimese proovi šokk on suur ERR Kultuur, 29.04.2024.Kontserdisaalis: Rasmus Puuri sümfoonia, ERSO ja dirigent Olari Elts ERR Klassikaraadio koduleht, 03.05.2024.

19. juunil esietendus Uuemõisas kirjanik Elin Toona teoste ja elulooliste materjalide ainetel valminud Eesti Draamateatri lavastus "Üks helevalge tuvi", mille lavastasid Mari-Liis Lill ja Priit Põldma. Lavastusele kirjutas muusika Rasmus Puur.Mari-Liis Lill: isiklikud mälestused toovad ajaloo lähemale ERR Kultuur, 19.06.2024.

Juunis 2024 toimunud Tartu laulupeo nimilooks oli Rasmus Puuri uudisteos "Õnn ja rõõm" (Doris Kareva sõnadele), mida esitasid ühendkoorid Küllike Joosingu juhatusel.Tartu laulupeo nimiloo autor Rasmus Puur: ideaalse laulupeolaulu valemit ei ole ERR Kultuur, 22.06.2024.Vaata uuesti: Tartu laulupeo nimilugu "Õnn ja rõõm" Video. ERR Kultuur, 23.06.2024. Puuri seades kõlas ühendkooride esituses ka selle laulupeo avalaul, Kunileiu/Koidula "Sind surmani".Vaata uuesti: Tartu laulupeo avalaul "Sind surmani" Video. ERR Kultuur, 22.06.2024.

Detsembris 2024 ilmus Vanalinna Hariduskolleegiumi keelpilliorkestri esituses ja Rasmus Puuri dirigeerimisel Eesti esimese kutselise helilooja Rudolf Tobiase loomingu salvestiste heliplaat, millel kõlavad keelpilliorkestri seaded Tobiase vaimulikest ja ilmalikest teostest, nii tema kammerteostest kui ka koorimuusikast, teiste seas osad keelpillikvartetist nr 2, "Eks teie tea", "Otsekui hirv", "Noored sepad" jm. Albumi tutvustuskontserdid toimusid 2025. aasta jaanuari lõpus ja veebruari alguses Ida-Virumaal, Raplamaal ja Tallinnas.VHK keelpilliorkester esitleb Rudolf Tobiase muusikaga autoriplaati ERR Kultuur, 28.01.2025.

Valik heliteoseid
<tr valign=top><td>
Ooperid
 "Pilvede värvid" (2017)

Orkestriteosed
 Avamäng (sümfooniaorkestrile, 2015)
 Tärkamine (sümfooniaorkestrile, 2016)
 Selget südant (sümfooniaorkestrile, 2017)
 Lumememmede valss (kammerorkestrile, 2013)
 Rejoice (Rõõmustagem) (keelpilliorkestrile, 2012)
 Hetked, 4 osa (keelpilliorkestrile, 2013)
 Hellerella. Pühendatud Tõnu Kaljustele ja Nargenfestivalile (keelpilliorkestrile, 2013)
 Mõrad (1. Suutmatus. 2. Rahutus. 3. Jõuetus) (keelpilliorkestrile, 2015)
 Üksinduse aeg. Pühendatud Mailiis Kullile, 4 osa (keelpilliorkestrile, 2016)
 Sõprade laul nr 84. Seade 2016. aasta teosest keelpillitriole (keelpilliorkestrile, 2017)
 Kui tähtaeg on käes ja ühtki head ideed ei ole, juhtub nii. Samanimelise teose keelpillikvartetile (2016) seade (keelpilliorkestrile, 2018)
 Tuuline eleegia (keelpilliorkestrile, 2020)
 Kui lehed vahetavad värvi (keelpilliorkestrile, 2020)
 Põhjamaa laulud (I Lento, pesante. II Lento, piu mosso, animato. III Pesante) (puhkpilliorkestrile, 2016)
 Igatsus (oboele ja keelpilliorkestrile, 2013)
 Miniatuur oboele ja keelpilliorkestrile (2014)
 Pluribus e unum (tšellole ja orkestrile, 2016)
 Viiulikontsert (viiulile ja orkestrile, 2020)
<td>
Muud instrumentaalteosed
 Mees ja naine. Kolmeosaline dialoogpala (2 löökpillile, esiettekanne 2014)
 Pagemine (flöödile ja tšellole, 2011)
 Kaduviku kaunidus (2 kitarrile, 2012)
 Tärkamine (flüügelhornile ja klaverile, 2013)
 Ja pilved on ka nii rahutud (oboele ja klaverile, 2013)
 Valss kahele (flöödile ja harfile, 2016)
 Kummalised inimesed (klarnetile, fagotile, viiulile; 2015)
 Sõprade laul nr 84 (keelpillitriole Fresh!; 2016)
 Õnne valu (viiulile, vioolale, klarnetile, bassklarnetile; 2014)
 Kui tähtaeg on käes ja ühtki head ideed ei ole, juhtub nii (keelpillikvartett, 2016)
 Laul Maarja külale (puhkpillikvintett, 2012)
 Alustuseks käib küll! (puhkpillikvintett, 2016)
 Sinna! (klaverile ja keelpillidele, 2014)
 Aastaajad (1. Kevade. 2. Suvi. 3. Sügise. 4. Talv) (viiulile, 2014-2015)
 Hõlju, lenda! (5 osa) (harfile, 2013)
 Kõrgete kõla (1. Helguse selgus. 2. Ettevaatuse kaotus. 3. Siiruse kiirgus) (klaveritsükkel, 2011-2012)
 Helisev hetk (klaverile, 2013)
 Lugu, mida kunagi kirja ei panda. Pühendatud Grete Jürgensonile (klaverile, 2015)
 Meenutades (inglissarvele, 2016)
 Ühe südame laulmatu laul. Hommage Jaak Jürissonile, kirjutatud Siuru 100. sünnipäevaks (klaverile, 2017)
 Gravitas (viiulile, vioolale, tšellole; 2020)
 Läbi merede, üle alpide (klaverile, 2018)
Vokaal- ja koorimuusika

Salvestised
Rasmus Puur on dirigendina muusikat plaadistanud nii noorteorkestriga Reaalmažoor kui ka Vanalinna Hariduskolleegiumi keelpilliorkestriga. 

Tema loominguga autoriplaadid 
 "Hetked” (2016)
 "Sipsik” (2016)
 "Hetked I-IV" (CD, Kõrvale Pai, 2016)
 "Igatsus" (CD, Kõrvale Pai, 2016)
 "Noore naise mõtted" (helilooja Rasmus Puur, esitavad Kammernaiskoor Sireen ja Neidudekoor Kammerhääled, dirigent Ingrid Roose; CD, Kõrvale Pai, 2017) jm.
 "Pilvede värvid" (Estonia teatri lavastuse videosalvestis; Rasmus Puuri ooper Jaan Kruusvalli samanimelise näidendi ainetel, DVD, 2021)
 "Constellations" (kvartettide CD, 2021). Esitajad: kvartett FourEst koosseisus Linda-Anette Verte (viiul), Egert Leinsaar (viiul), Sandra Klimaite (vioola) ja Theodor Sink (tšello). Plaadil kõlavad Rasmus Puuri teosed "Keelpillikvartett nr 1", "Constellations", "Õnne valu", "Keelpillikvartett nr 2" ja "Kuma".

Eesti heliloojate loomingu sarja albumid
 Cyrillus Kreek. VHK Keelpilliorkester, dirigent Rasmus Puur. CD, Kõrvale Pai, 2020
 Mart Saar. VHK Keelpilliorkester, dirigent Rasmus Puur. CD, Kõrvale Pai, 2021
 Veljo Tormis. VHK Keelpilliorkester, dirigent Rasmus Puur. CD, Kõrvale Pai, 2022
 Ester Mägi. VHK Keelpilliorkester, dirigent Rasmus Puur. CD, Kõrvale Pai, 2024 
 Rudolf Tobias. VHK Keelpilliorkester, dirigent Rasmus Puur. CD, Kõrvale Pai, 2024

Tunnustus
 2016 – aasta kooriheliloojaEesti Kooriühingu aastapreemiad 2016 Vaadatud 19.04.2021.
 2017 – Eesti Kultuurkapitali rahvakultuuri sihtkapitali aastapreemia (koorimuusika aastapreemia noorele dirigendile ja heliloojale)
 2017 – aasta noor dirigent
 2017 – silmapaistev noor eestlane (Eesti Ettevõtlike Noorte Koja auhind)Silmapaistva noore eestlase auhinna laureaadid Konverentsi "Väärtusta tulevikku" kodulehel. Vaadatud 02.05.2021.
 2018 – Sümfooniaorkestrite Liidu aastapreemia (viljaka loome- ja kontserditegevuse eest 2017. aastal)Eesti Sümfooniaorkestrite Liidu aastapreemia Vaadatud 19.04.2021.
 2021 – LHV uue heliloomingu preemia Au-tasu parima 2020. aastal valminud eesti heliteose eest (Rasmus Puuri "Viiulikontsert")LHV uue heliloomingu preemia Au-tasu pälvis Rasmus Puuri heliteos ERR Muusika, 01.05.2021.
 2021 – Presidendi Kultuurirahastu noore kultuuritegelase preemiaNoore kultuuritegelase preemia pälvis Rasmus Puur ERR Kultuur, 15.07.2021.
 2025 – LHV uue heliloomingu preemia Au-tasu parima 2024. aastal valminud eesti heliteose eest (Rasmus Puuri "Sümfoonia")LHV uue heliloomingu Au-tasu laureaat on Rasmus Puur ERR Kultuur, 25.04.2025. 

Stipendiumid
 2019 – Riho Pätsi Koolimuusika Fondi stipendium silmapaistvale muusikahariduse edendajaleRiho Pätsi koolimuusika fond jagas tunnustusi ERR Kultuur, 25.10.2019.Silmapaistvad muusikahariduse edendajad 2019 Pressiteade Tallinna Ülikooli kodulehel. 25.10.2019.
 2020 – Veljo Tormise Fondi stipendium
 2021 – Tõnu Kaljuste nimeline stipendium (EMTA)

Muu tunnustus
 Märtsis 2021 tähistati helilooja ja dirigendi Rasmus Puuri 30. sünnipäeva Klassikaraadio erisaatega ja tema kantaadi "Unes nägin ma Eestimaad" ettekandega.Kontserdisaalis. Unes nägin ma Eestimaad Saates kasutatud kontsertsalvestis pärineb Eesti Vabariigi 100. aastapäevale pühendatud kontsertaktuselt (2018). ERR-i Klassikaraadio koduleht, 23.03.2021.

Muud ettevõtmised ja esinemised
 22. aprillil 2019 oli Rasmus Puur ETV kultuurisaate "Plekktrumm" intervjueeritav. Küsitles Joonas Hellerma.ETV kultuurisaade "Plekktrumm: Rasmus Puur" Saatejuht Joonas Hellerma, esmaeeter 22.04.2019.
 Rasmus Puur kuulus Eesti Muusikanõukogu 2020. aasta alguses loodud kriisinõukotta. Kriisinõukoja eesmärk oli kaardistada ja hinnata koroona leviku tõttu kehtestatud eriolukorra mõju ja tagajärgi Eesti muusikavaldkonna loovisikutele, kontserdikorraldajatele, organisatsioonidele ja ettevõtjatele ning modelleerida võimalikke tulevikustsenaariume.Eesti Muusikanõukogu lõi kriisinõukoja ERR Kultuur, 19.03.2020.
 Veebruaris 2020 oli Rasmus Puur ETV telesaate "Klassikatähed" žüriis.“Klassikatähed” avab võistluse täna muusikalise tulevärgi ja maailmarekordi katsetusega Kroonika, 21.02.2020.
 2022. aasta jaanuaris oli ta Vikerraadios saatesarja "Laste ööülikool" põhiesineja teemal "Rahvalaul ja meie".Uutes "Laste ööülikooli" vestlustes arutletakse loomingu ja loomise üle ERR Kultuur, 03.01.2022.
 2022. aasta novembris täitis ETV muusikasaate "Orkestri mängud" muusikalise osa Vanalinna Hariduskolleegiumi keelpilliorkester Rasmus Puuri dirigeerimisel.Vaata enne tele-eetrit: "Orkestri mängudes" on külas VHK keelpilliorkester ERR Menu, 25.11.2022.
 7. jaanuaril 2023 jõudis ETV eetrisse Tallinna kui alates 2022. aastast UNESCO muusikalinna tiitli kandjat tutvustav telesaade. Kultuuritegelastest esinesid saates lisaks Rasmus Puurile Kadri Voorand, Sissi Nylia Benita, Kristjan Järvi, Andres Kõpper ja Sven Grünberg.Tallinn täis muusikat : 1 ERR Arhiiv, ETV esmaeeter 07.01.2023.
 9. aprillil 2023 oli ta Kuku Raadio persoonisaate "Kukul külas: Rasmus Puur" külaline. Küsitles Erki Berends."Kukul külas: Rasmus Puur" – järelkuulatav Kuku Raadio saade, saatejuht Erki Berends, esmaeeter 09.04.2023. 
 1. mail 2023 oli ta Tallinna Jaani kirikus kultuuritunni “Loodud sõna õhtu” maikuu külaline (nii sõnas kui ka muusikas). Küsitles Kaja Kärner.“Loodud sõna õhtu” maikuu külaline on Rasmus Puur E-kiriku koduleht, 26.04.2023.
 1. juunil 2023 oli ta põhiesineja Kuku Raadio hommikusaates "Ärataja: Rasmus Puur. Lastekaitsepäeva tähistamine Kadriorus"."Ärataja: Rasmus Puur. Lastekaitsepäeva tähistamine Kadriorus" – järelkuulatav Kuku Raadio hommikusaade, esmaeeter 01.06.2023.
 25. juunil 2023 olid Rasmus Puur ja tema ema Katrin Puur Vikerraadio saate "Käbi ei kuku..." peategelased. Küsitles Sten Teppan.Rasmus Puur: lapsepõlv Lasnamäel oli kui metsikus läänes ERR Menu, 27.06.2023.
 15. veebruaril 2025 võttis Rasmus Puur ajakirjanduses sõna laulupidude politiseerimise vastu. Tema sõnavõtt oli ajendatud õiguskantsleri pöördumisest Laulu- ja Tantsupeo Sihtasutuse poole pärast seda, kui üldlaulupeo ettelaulmiselt oli välistatud erivajadusega inimestest koosnev viipekeelne koor.Kristopher Muraveiski. Laulu- ja Tantsupeo SA ei pea võimalikuks lasta viiplejate kooril ette laulda. Margus Toomla: koorijuht Edmar Tuule väited on alusetud Delfi, 15.01.2025. "Laulupidu on olnud alati kontsert, suure eesti koori kontsert, mitte mõni muu sotsiaalne või mütoloogiline nähtus. Laulupidu on kõigile ligipääsetav, kes suudavad laulud vastavalt nõuetele omandada, sõltumata sotsiaalsest taustast, soost, seksuaalsest orientatsioonist, laulmist võimaldavast puudest või muust," kirjutas Rasmus Puur üldlaulupeo "Iseoma" kunstilise toimkonna liikmena, toonitades, et laulupeo eel kooride kvaliteedi kontrollimise eesmärk ongi välja selgitada, milliste kooride muusikaline tase nendele nõuetele vastab.Rasmus Puur: kuidas minust sai empaatiavõimetu ERR Kultuur, 15.02.2025.

Liikmesus
 2014–... Eesti Heliloojate Liidu liige
 2019–... Eesti Kooriühingu juhatuse liige

Isiklikku
Rasmus Puuri ema on kunagine Eesti Televisiooni "Entel-tenteli" laululaps Katrin Kulli, nüüdne kultuurikorraldaja Katrin Puur.Anneli Ammas. Kõige õnnelikum ema laulupeol Postimees.ee, 03.07.2017. 
Rasmus Puuri isa on rahvastikuteadlane Allan Puur. Õde Mirjam Mandre on jaapani keele ja kultuuri asjatundja. 

Rasmus Puuri vanatädi oli priimabaleriin ja balletipedagoog Helmi Puur. 

Rasmus Puur on tegelenud ujumise, tennise, jalgpalli ja võrkpalliga.

 Viited 

Välislingid

 Rasmus Puuri "Vaikus" (tekst: Villu Kangur, esitavad Lili Kirikal, Merlin Porkma, Maarja Aarma, Mikk Dede, Edmar Tuul ja Edgar Tereping). Video YouTube'is, salvestatud 7. juunil 2011
 Rasmus Puur räägib autorikontserdist "Hetked" Muusikaelu video YouTube'is, 30. juuli 2014
 Minu lugu: Rasmus Puur XII noorte laulu- ja tantsupeo tegijate tutvustus. Video YouTube'is, 20. juuni 2016
 Liisa Hõbe. Sirbi muusikakäsitlus tegijate ja ekspertide vaates Bakalaureusetöö, Tartu Ülikool, 2016 (Rasmus Puuri antud intervjuu algab lk 75) 
 ETV kultuurisaade "MI: Rasmus Puuri ooper" Saade Rasmus Puuri ooperi "Pilvede värvid" sünniloost. Autor ja saatejuht Timo Steiner. Esmaeeter 21.09.2017
 Rasmus Puur: Minu eriline kõne Eestile Tagasi Kooli e-külalistunni annab dirigent ja helilooja Rasmus Puur. Video YouTube'is, 7. veebruar 2018
 ETV kultuurisaade "Üks koorilaul: Oma koore all me oleme haprad" Rasmus Puuri ja Veiko Tubina laulu "Oma koore all me oleme haprad" esitavad rahvusooperi Estonia meeshääled, teksti räägib helilooja Rasmus Puur. Dirigent Hirvo Surva. Esmaeeter 19.05.2018
 ETV persoonisaade "Plekktrumm: Rasmus Puur" Saatejuht Joonas Hellerma, esmaeeter 22.04.2019
 Rasmus Puur: laulupeo iseenesestmõistetavusest Edasi. org, 26. juuni 2019
 ETV kultuurisaade "Tulekandjad" (2019) noortest dirigentidest Pärt Uusbergist, Valter Soosalust ja Rasmus Puurist ning tantsujuhtidest Rauno Zubkost ja Liina Eerost. Autor ja toimetaja Ruth Alaküla, esmaeeter 29.12.2019
 Rasmus Puuri viiulikontserdi maailma esiettekanne Pärnu Linnaorkester, dirigent Kaspar Mänd, solist Linda-Anette Verte. Video YouTube'is, 2020 
 Tõeliselt inspireeriv juhtimine 2020 – Rasmus Puur Ruti Einpalu juhtimisteemaline blogi. 2020
 Minu Eestimaa | Rasmus Puur: merd vaadates tekib justkui igaviku taju ERR Menu, 9. september 2020
 Helilooja Rasmus Puur: meil on massiivne alandlikkuse ja tänulikkuse defitsiit, headuse defitsiit ERR 11. aprill 2021 / Edasi.org
 "Täna 30 aastat tagasi"| Sünnitusmaja ees lõhkes pomm Ema Katrin Puur ja poeg Rasmus Puur meenutavad ETV saates sündmusi 30 aastat tagasi. ERR Menu, 24. märts 2021 
 Joonas Hellerma. Rasmus Puuriga Hüpassaares: tähtis on see, mis sünnib hinges Ajakiri Muusika, 26. jaanuar 2022
 Rasmus Puur: publik on jälle leidnud tee kultuuriüritustele ERR Kultuur, 6. detsember 2022
 Margus Mikomägi. Rasmus Puur: "Süvenemine on tänapäeval luksus" Teatritasku.ee, 3. märts 2023
 "Kukul külas: Rasmus Puur" Kuku raadio portreesaade, saatejuht Erki Berends, esmaeeter 9. aprillil 2023
 Rasmus Puur: lapsepõlv Lasnamäel oli kui metsikus läänes ERR Menu, 27. juuni 2023
 Rasmus Puur: kuidas minust sai empaatiavõimetu ERR Kultuur, 15. veebruar 2025

Kategooria:Eesti heliloojad
Kategooria:Eesti dirigendid
Kategooria:Eesti kultuurikorraldajad
Kategooria:Arranžeerijad
Kategooria:Tallinna Reaalkooli vilistlased
Kategooria:Eesti Muusika- ja Teatriakadeemia vilistlased
Kategooria:Sündinud 1991